Okresná prokuratúra Poprad 
Štefánikova 11, 058 01 Poprad 1 	

Sp. zn. : 2 Pv 794/12/7706	Poprad, 12.8.2014
EEČ : 2-57-159-2014

U Z N E S E N I E

Trestná vec:	obvinená XXXXX  
Prečin:	Podvod podľa § 221 odsek 1, odsek 2 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Poprad
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 4.4.2013, spisová značka 2 Pv 794/12/7706, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
po tom, ako v mesiaci september 2012 ponúkala prostredníctvom internetovej stránky www.bazos.sk,  pod číslom inzerátu XXXXX na predaj osobné mot. vozidlo zn. Škoda Octávia 1U, VIN: XXXXX, zelenej metalízy, r. výroby 2001, ev.č. XXXXX za sumu 3.300,- € a toto dňa 17.09.2012 v Poprade na adrese svojho trvalého bydliska na základe kúpno-predajnej zmluvy odpredala kupujúcemu XXXXX, nar. XXXXX, tr. bytom XXXXX okr. Rimavská Sobota, za ktoré jej vyplatil kúpnu cenu vo výške 3.300,- €, pričom toto motorové vozidlo neodhlásila na Okresnom dopravnom inšpektoráte OR PZ XXXXX, následne bolo XXXXX zistené, že osobné mot. vozidlo je v exekútorskej blokácii odo dňa 02.02.2009, pričom obvinená o tejto skutočnosti vedela a napriek tomu vozidlo odpredala a kupujúcemu XXXXX túto skutočnosť zatajila, čím ho svojím konaním uviedla do omylu a spôsobila mu tak škodu vo výške 3.300,- €, 

Uznesením prokurátora Okresnej prokuratúry XXXXX zo dňa 4.4.2013, spisová značka 2 Pv 794/12/7706, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Okresný prokurátor v Poprade uznesením sp. zn. 2 Pv 794/12 zo dňa 04.04.2013, ktoré nadobudlo právoplatnosť dňa 19.04.2013,, v zmysle § 216 ods.1/ Tr. por. podmienečne zastavil trestné stíhanie vedené proti obv.   XXXXX XXXXX, tr. bytom XXXXX - Veľká, XXXXX, živnostníčke,  stíhanej pre prečin podvodu podľa § 221 ods.1, ods.2/ Tr. zák.,  ktorého sa dopustil tak, ako je to uvedené vo výrokovej časti tohto uznesenia.

           Podľa § 216 ods.2/ Tr. por. určil obvinenej skúšobnú dobu v trvaní 12 mesiacov. Skúšobná doba podmienečného zastavenia tr. stíhania uplynula 19.04.2014. Po uplynutí tejto doby bol vyžiadaný odpis z reg. trestov, z ktorého bolo zistené, že obvinená v priebehu skúšobnej doby nemá žiaden novší záznam a podľa charakteristiky z miesta trvalého bydliska  je hodnotená kladne.  Nebola postihnutá ani v priestupkovom konaní.  Spôsobenú škodu uhradila ešte v priebehu prípravného konania.

     	Podľa ustanovenia § 217 ods.1/ Tr. por., ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

     	V danej veci bolo zistené, že obvinená poškodenému škodu uhradila, viedla riadny život a preto bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anna Kačíreková
prokurátorka